জিম্বাবোয়েকে ৩-০ ব্যবধানে হোয়াইটওয়াশ ভারতের

ওয়েব ডেস্ক : জিম্বাবোয়ের ( Zimbabwe) বিরুদ্ধে তৃতীয় টি-২০ ম্যাচে ৩৫ রানের জয় তুলে নিয়ে সিরিজে ৩-০ ব্যবধানে হোয়াইটওয়াশ করল ভারত (India)। ব্যাট হাতে বৈভব সূর্যবংশীর ঝোড়ো ইনিংস এবং পরে বোলারদের দাপটের জেরে সহজ জয় নিশ্চিত করে টিম ইন্ডিয়া।

ভারতের (India) শুরুটা ভালো হয়নি। মাত্র ২ রান করে ফেরেন অভিষেক শর্মা। তবে এরপর ইনিংসের হাল ধরেন ১৫ বছরের বৈভব সূর্যবংশী। ইশান কিশানের সঙ্গে দ্রুত রান তুলে পাওয়ারপ্লেতে ম্যাচের নিয়ন্ত্রণ নিজেদের হাতে নেয় ভারত। ৩১ বলে অর্ধশতরান পূর্ণ করার পর আরও আক্রমণাত্মক ব্যাটিং করেন বৈভব। শেষ পর্যন্ত ৪৯ বলে ৮১ রান করে আউট হন তিনি। তাঁর ইনিংসে ছিল ৮টি চার ও ৪টি ছক্কা। ইশান কিশান ২৯, অধিনায়ক শ্রেয়স আইয়ার ২৭ এবং রিঙ্কু সিং ১৪ বলে অপরাজিত ২৫ রান করে ভারতের স্কোর ১৯২-তে পৌঁছে দিয়েছিল।

আরও খবর : Exclusive : চাকরি থাকছে গম্ভীরের? বিসিসিআই রিভিউ মিটিং-এর উদ্দেশ্য ফাঁস!

জবাবে শুরুতেই ধাক্কা খায় জিম্বাবোয়ে ( Zimbabwe)। ইনিংসের প্রথম বলেই ব্রায়ান বেনেটকে ফেরান মায়াঙ্ক যাদব। এরপর যশ ঠাকুর ও অশোক শর্মার দাপটে দ্রুত ভেঙে পড়ে স্বাগতিকদের টপ অর্ডার। যদিও রায়ান বার্ল ৪২ বলে লড়াকু অর্ধশতরান করেন, কিন্তু তা ব্যর্থ হয়। নির্ধারিত ২০ ওভারে ৭ উইকেটে ১৬১ রানেই থামে জিম্বাবোয়ে।

এই জয়ের ফলে সিরিজ ৩-০ ব্যবধানে নিজেদের দখলে নিল ভারত। আয়ারল্যান্ড ও ইংল্যান্ডের কাছে হারের পর এই জয় ভারতের কাছে বেশ গুরুত্বপূর্ণ ছিল বলেই মনে করছেন বিশেষজ্ঞরা।